12. ฐานะการเงินและผลการดำเนินงาน

1.  งบการเงิน

    1.  สรุปรายงานการตรวจสอบของผู้ถือบัญชีรับอนุญาตในระยะ 3 ปีที่ผ่านมา

งบการเงินของบริษัท 124 คอมมิวนิเคชั่นส จำกัด (มหาชน) สำหรับปี 2548
ตรวจสอบโดยนางสาวสุกัญญา สุธีประเสริฐ ผู้สอบบัญชีรับอนุญาต เลขทะเบียน 5063
ของบริษัทสำนักงาน เอ เอ็ม ซี จำกัด โดยผู้สอบบัญชีมีความเห็นว่า งบการเงินของบริษัท ณ 31
ธันวาคม 2548 แสดงฐานะการเงิน และผลการดำเนินงานสำหรับปีสิ้นสุดวันเดียวกันของบริษัท
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

งบการเงินของบริษัท 124 คอมมิวนิเคชั่นส จำกัด (มหาชน) สำหรับปี 2549
ตรวจสอบโดยนางสาวสุกัญญา สุธีประเสริฐ ผู้สอบบัญชีรับอนุญาต เลขทะเบียน 5063
ของบริษัทสำนักงาน เอ เอ็ม ซี จำกัด โดยผู้สอบบัญชีมีความเห็นว่า งบการเงินของบริษัท ณ 31
ธันวาคม 2549 แสดงฐานะการเงิน และผลการดำเนินงานสำหรับปีสิ้นสุดวันเดียวกันของบริษัท
โดยถูกต้องตามที่ควรในสาระสำคัญตามหลักการบัญชีที่รับรองทั่วไป
โดยมีเงื่อนไขว่าผู้สอบบัญชีถูกจำกัดขอบเขตการตรวจสอบโดยสถานการณ์
เนื่องจากผู้สอบบัญชีมิได้รับหนังสือยืนยันยอดจากส่วนงานราชการแห่งหนึ่ง ณ วันที่ 31 ธันวาคม
2549 จำนวน 42.10 ล้านบาท เนื่องจากเกิดการเปลี่ยนแปลงทางการเมืองในเดือนกันยายน
2549

งบการเงินของบริษัท 124 คอมมิวนิเคชั่นส จำกัด (มหาชน) สำหรับปี 2550
ตรวจสอบโดยนางสาวสุกัญญา สุธีประเสริฐ ผู้สอบบัญชีรับอนุญาต เลขทะเบียน 5063
ของบริษัทสำนักงาน เอ เอ็ม ซี จำกัด โดยผู้สอบบัญชีมีความเห็นว่า งบการเงินของบริษัท ณ 31
ธันวาคม 2550 แสดงฐานะการเงิน และผลการดำเนินงานสำหรับปีสิ้นสุดวันเดียวกันของบริษัท
โดยถูกต้องตามที่ควรในสาระสำคัญตามหลักการบัญชีที่รับรองทั่วไป
โดยมีเงื่อนไขว่าผู้สอบบัญชีถูกจำกัดขอบเขตการตรวจสอบโดยสถานการณ์
เนื่องจากผู้สอบบัญชีมิได้รับหนังสือยืนยันยอดจากส่วนงานราชการแห่งหนึ่ง ณ วันที่ 31 ธันวาคม
2549 จำนวน 42.10 ล้านบาท เนื่องจากเกิดการเปลี่ยนแปลงทางการเมืองในเดือนกันยายน
2549
และมีข้อสังเกตุถึงความไม่แน่นอนเกี่ยวกับผลของคดีที่อาจจะเกิดขึ้นเนื่องจากการถูกฟ้องแย้งจาก
การดำเนินคดีกับลูกหนี้การค้าของบริษัทแห่งหนึ่ง

2.  สรุปฐานะการเงินและผลการดำเนินงานของบริษัท

ตารางแสดงรายการงบดุล งบกำไรขาดทุน และงบกระแสเงินสด ในระยะ 3 ปีที่ผ่านมา

  ------------------------------------------------- ------------- --------- ------------ -------- ------------ --------
  งบดุล                                              31 ธันวาคม               31 ธันวาคม             31 ธันวาคม    
                                                    2550                    2549                  2548         

                                                    พันบาท         ร้อยละ     พันบาท        ร้อยละ    พันบาท        ร้อยละ

  สินทรัพย์                                                                                                        

  สินทรัพย์หมุนเวียน                                                                                                 

  เงินสดและเงินฝากธนาคาร                              21,673.74     25.25     37,424.32    21.38    77,190.08    47.62

  เงินลงทุนชั่วคราว                                                             23,000.00    13.15    -            -

  ลูกหนี้การค้าและตั๋วเงินรับสุทธิ                            17,471.53     20.35     81,466.85    46.53    59,906.45    36.95

  สินทรัพย์หมุนเวียนอื่น                                   1,789.29      2.08      1,598.01     0.91     2,056.67     1.27

  รวมสินทรัพย์หมุนเวียน                                  40,934.56     47.69     143,489.18   81.96    139,153.20   85.84

  สินทรัพย์ไม่หมุนเวียน                                                                                               

  เงินลงทุนระยะยาว                                    13,000.00     15.14                                        

  อาคารอุปกรณ์สุทธิ                                     7,356.36      8.57      10,333.75    5.90     12,931.26    7.98

  เงินฝากประจำที่ใช้เป็นหลักประกัน                         19,750.00     23.01     19,750.00    11.28    7,250.00     4.47

  เงินลงทุนในอสังหาริมทรัพย์                              -             -         -            -        1,398.60     0.86

  ภาษีถูกหัก ณ ที่จ่าย                                    3,105.85      3.62                                         

  สินทรัพย์ไม่หมุนเวียนอื่น                                 1,694.53      1.97      1,494.02     0.85     1,374.12     0.85

  รวมสินทรัพย์ไม่หมุนเวียน                                44,906.74     52.31     31,577.77    18.04    22,953.99    14.16

  รวมสินทรัพย์                                         85,841.30     100.00    175,066.95   100.00   162,107.19   100.00

  หนี้สินและส่วนของผู้ถือหุ้น                                                                                            

  หนี้สินหมุนเวียน                                                                                                   

  เงินเบิกเกินบัญชี                                      2,138.45      2.49                                         

  เจ้าหนี้การค้าและตั๋วเงินจ่าย                             2,506.33      2.92      13,171.36    7.52     8,503.69     5.25

  ส่วนของเจ้าหนี้ตามสัญญาเช่าทางการเงินที่ถึงกำหนดชำระภายใน 1 229.72        0.27      796.93       0.46     1,775.49     1.10
  ปี                                                                                                            

  ภาษีเงินได้นิติบุคคลค้างจ่าย                                                      3,878.25     2.22     2,558.31     1.58

  โบนัสค้างจ่าย                                        1,013.68      1.18      4,191.99     2.39     4,215.95     2.60

  ภาษีขายรอเรียกเก็บ                                   4,154.93      4.84      5,400.17     3.08                  

  หนี้สินหมุนเวียนอื่นๆ                                    1,899.68      2.21      2,390.81     1.36     7,303.93     4.51

  รวมหนี้สินหมุนเวียน                                    11,942.79     13.91     29,829.51    17.04    24,357.38    15.03

  หนี้สินไม่หมุนเวียน                                                                                                 

  เจ้าหนี้ตามสัญญาเช่าทางการเงิน-สุทธิ                      247.95        0.29      137.15       0.08     934.08       0.58

  เจ้าหนี้ตามสัญญาเช่าซื้อ-สุทธิ                             -                       -            -        -            -

  รวมหนี้สินไม่หมุนเวียน                                  247.95        0.29      137.15       0.08     934.08       0.58

  รวมหนี้สิน                                           12,190.75     14.20     29,966.66    17.12    25,291.46    15.60

  ส่วนของผู้ถือหุ้น                                                                                                   

  ทุนที่ออกและเรียกชำระแล้ว                                                                                          

  หุ้นสามัญ 45,000,000.00 หุ้น มูลค่าหุ้นละ 1 บาท            45,000.00     52.42     45,000.00    25.70    45,000.00    27.76

  หุ้นสามัญ 20,000 หุ้น มูลค่าหุ้นละ 100 บาท                 -                       -            -        -            -

  ส่วนเกินทุนหุ้นสามัญ                                    58,995.02     68.73     58,995.02    33.70    58,995.02    36.39

  กำไร(ขาดทุน)สะสม                                   -                       -            -        -            -

  จัดสรรแล้ว สำรองตามกฎหมาย                           3,400.00      3.96      3,400.00     1.94     1,800.00     1.11

  ยังไม่ได้จัดสรร                                       (33,744.47)   (39.31)   37,705.27    21.54    31,020.71    19.14

  รวมส่วนของผู้ถือหุ้น                                    73,650.55     85.80     145,100.29   82.88    136,815.73   84.40

  รวมหนี้สินและส่วนของผู้ถือหุ้น                             85,841.30     100       175,066.95   100      162,107.19   100.00
  ------------------------------------------------- ------------- --------- ------------ -------- ------------ --------

  ------------------------------- ------------- --------- ------------ -------- ------------- --------
  งบกำไรขาดทุน                     ปี 2550                  ปี 2549                ปี 2548        

                                  พันบาท         ร้อยละ     พันบาท        ร้อยละ    พันบาท         ร้อยละ

  รายได้จากการให้บริการ              109,785.10    96.88     223,384.53   98.34    183,031.04    99.91

  รายได้อื่นๆ                        3,535.30      3.12      3,768.16     1.66     173.60        0.09

  รวมรายได้                        113,320.40    100.00    227,152.69   100.00   183,204.64    100.00

  ต้นทุนการให้บริการ                  79,457.11     70.12     142,496.06   62.73    105,340.63    57.50

  กำไรขั้นต้น                        33,863.29     29.88     84,656.63    37.27    77,864.01     42.50

  ค่าใช้จ่ายในการขายและบริหาร         82,724.94     73.00     45,297.69    19.94    34,934.51     19.07

  รวมค่าใช้จ่าย                      162,182.05    143.12    187,793.75   82.67    140,275.14    76.57

  กำไร(ขาดทุน)ก่อนดอกเบี้ยจ่ายและภาษี   (48,861.65)   (43.12)   39,358.93    17.33    42,929.50     23.43

  ดอกเบี้ยจ่าย-เช่าซื้อ                 (88,08)                 (179.36)     (0.08)   (277.64)      (0.15)

  ภาษีเงินได้นิติบุคคล                                0.00      (8,396.02)   (3.70)   (12,604.50)   (6.88)

  กำไร(ขาดทุน)สุทธิ                  (48,949.73)   (43.20)   30,784.55    13.55    30,047.36     16.40
  ------------------------------- ------------- --------- ------------ -------- ------------- --------

  -------------------------------------------------------------------------------------------------------
  งบกระแสเงินสด                                               ปี 2550         ปี 2549         ปี 2548
  ---------------------------------------------------------- -------------- -------------- --------------
                                                             (พันบาท)        (พันบาท)        (พันบาท)

  กระแสเงินสดจากกิจกรรมดำเนินงาน                                                              

  กำไรสุทธิ                                                    (48,949.73)    30,784.55      30,047.35

  ปรับรายการที่กระทบกำไรสุทธิเป็นเงินสดรับ(จ่าย) จากการดำเนินงาน                                     

  หนี้สูญ                                                                      332.50         -

  หนี้สงสัยจะสูญ (โอนกลับบัญชี)                                     (1,232.34)     (584.20)       -

  ค่าเสื่อมราคา                                                 3,930.27       3,926.64       3,716.22

  หนี้สงสัยจะสูญ                                                 46,144.60      -              -

  ขาดทุนจากการจำหน่ายเงินลงทุนระยะยาว                                           1,600.00       -

  กำไรจากการจำหน่ายสินทรัพย์รอการขาย                                            (1.40)         -

  ขาดทุน (กำไร) จากอัตราแลกเปลี่ยน                               (1.01)         45.55          1.10

  ขาดทุน (กำไร) จากการตัดจำหน่ายสินทรัพย์ถาวร                      116.17         -              -

  ขาดทุน (กำไร) จากการจำหน่ายสินทรัพย์ถาวร                        (1.12)         (1.12)         376.83

  กำไรจากการดำเนินงานก่อนการเปลี่ยนแปลงในสินทรัพย์และหนี้สินดำเนินงาน   862.71         36,102.52      35,673.22

  (เพิ่มขึ้น) ลดลงในลูกหนี้การค้าและตั๋วเงินรับ                          19,084.15      (21,332.60)    (14,780.51)

  (เพิ่มขึ้น) ลดลงในต้นทุนงานระหว่างทำ                                             640.00         (640.00)

  (เพิ่มขึ้น) ลดลงในสินทรัพย์หมุนเวียนอื่น                              (191.28)       (181.34)       1,604.17

  (เพิ่มขึ้น) ลดลงในภาษีภูกหักณที่จ่าย                                 (3,105.85)     -              -

  (เพิ่มขึ้น) ลดลงในสินทรัพย์ไม่หมุนเวียนอื่น                            (200.51)       (119.90)       74.89

  เพิ่มขึ้น (ลดลง) ในเจ้าหนี้การค้าและตั๋วเงินจ่าย                       (10,665.04)    4,646.04       (20,511.11)

  เพิ่มขึ้น (ลดลง) ในภาษีเงินได้นิติบุคคลค้างจ่าย                        (3,878.25)     1,319.93       (2,282.96)

  เพิ่มขึ้น (ลดลง) ในโบนัสค้างจ่าย                                  (3,178.31)     (23.96)        4,215.95

  เพิ่มขึ้น (ลดลง) ในภาษีขายรอเรียกเก็บ                             (1,245.24)                    

  เพิ่มขึ้น (ลดลง) ในหนี้สินหมุนเวียนอื่น                               (491.13)       487.05         1,461.23

  เงินสดสุทธิได้มา (ใช้ไป) จากกิจกรรมดำเนินงาน                      3,870.60       21,537.74      4,814.89

  กระแสเงินสดจากกิจกรรมลงทุน                                                                  

  ลงทุนในเงินลงทุนระยะสั้น                                                       (23,000.00)    -

  เงินสดรับจากการไถ่ถอนเงินลงทุนระยะสั้น                            23,000.00                     

  ลงทุนในเงินลงทุนระยะยาว                                       (13,000.00)                   

  ซื้อสินทรัพย์ถาวร                                               (659.60)       (1,329.13)     (8,495.38)

  เงินสดรับจากการจำหน่ายเงินลงทุนระยะยาว                                         400.00         -

  ลดลงในเงินลงทุนระยะยาว                                                      (2,000.00)     -

  เงินสดรับจากการขายสินทรัพย์ถาวร                                 7.01           1.12           20.37

  เงินสดรับจากการจำหน่ายสินทรัพย์รอการขาย                                         1,400.00       -

  เพิ่มขึ้นในเงินผากประจำติดภาระค้ำประกัน                                           (12,500.00)    (3,529.26)

  เงินสดสุทธิได้มา (ใช้ไป) จากกิจกรรมลงทุน                          9,347.51       (37,028.01)    (12,004.27)

  กระแสเงินสดจากกิจกรรมจัดหาเงิน                                                               

  เพิ่มขึ้น (ลดลง) ในเงินเบิกเกินบัญชี                                2,138.45                      

  จ่ายชำระเจ้าหนี้ตามสัญญาเช่าทางการเงิน                            (865.95)       (1,775.48)     (1,296.85)

  เพิ่มทุน                                                      -              -              69,995.01

  เงินปันผลจ่าย                                                 (22,500.00)    (22,500.00)    (13,000.00)

  เงินสดสุทธิได้มา(ใช้ไป) จากกิจกรรมจัดหาเงิน                        (21,227.50)    (24,275.48)    55,698.16

  เงินสดและรายการเทียบเท่าเงินสดเพิ่มขึ้น(ลดลง) สุทธิ                  (15,750.58)    (39,765.76)    48,508.77

  เงินสดและรายการเทียบเท่าเงินสด - ต้นงวด                         37,424.32      77,190.08      28,681.31

  เงินสดและรายการเทียบเท่าเงินสด - ปลายงวด                       21,673.74      37,424.32      77,190.08
  -------------------------------------------------------------------------------------------------------

ตารางแสดงอัตราส่วนทางการเงิน

  --------------------------------------------------------------------------------
  อัตราส่วนทางการเงิน                            31 ธันวาคม    31 ธันวาคม   31 ธันวาคม
                                              2550         2549        2548
  ----------------------------------- ------- ------------ ----------- -----------
  อัตราส่วนสภาพคล่อง                                                      

  อัตราส่วนสภาพคล่อง                     (เท่า)   3.43         4.81        5.71

  อัตราส่วนสภาพคล่องหมุนเร็ว               (เท่า)   3.28         4.76        5.63

  อัตราส่วนสภาพคล่องกระแสเงินสด           (เท่า)   (0.19)       0.79        0.15

  อัตราส่วนหมุนเวียนลูกหนี้การค้า             (เท่า)   2.29         3.21        3.44

  ระยะเวลาเก็บหนี้เฉลี่ย                   (วัน)    159.34       113.58      106.16

  อัตราส่วนหมุนเวียนเจ้าหนี้การค้า            (เท่า)   10.14        13.15       5.62

  ระยะเวลาชำระหนี้เฉลี่ย                  (วัน)    35.52        27.38       64.11

  Cash Cycle                          (วัน)    123.82       86.20       42.05

  อัตราส่วนแสดงความสามารถในการหากำไร                                     

  อัตราส่วนกำไรขั้นต้น                     (%)     29.88        37.27       42.50

  อัตรากำไรจากการดำเนินงาน              (%)     (43.12)      17.33       23.43

  อัตราส่วนกำไรสุทธิ                      (%)     (43.20)      13.55       16.40

  อัตราผลตอบแทนผู้ถือหุ้น                   (%)     (44.75)      21.84       32.21

  อัตราส่วนแสดงประสิทธิภาพในการดำเนินงาน                                    

  อัตราผลตอบแทนจากสินทรัพย์               (%)     (37.46)      23.35       33.60

  อัตราผลตอบแทนจากสินทรัพย์ถาวร           (%)     (508.98)     298.40      314.36

  อัตราการหมุนของสินทรัพย์                 (เท่า)   0.87         1.35        1.43

  อัตราส่วนวิเคราะห์นโยบายทางการเงิน                                        

  อัตราส่วนหนี้สินต่อส่วนของผู้ถือหุ้น            (เท่า)   0.17         0.21        0.18

  อัตราส่วนความสามารถชำระดอกเบี้ย         (เท่า)   (554.75)     220.67      154.62

  อัตราส่วนความสามารถชำระภาระผูกพัน       (เท่า)   (0.17)       0.91        0.30

  อัตราการจ่ายเงินปันผล                   (%)     (45.97)      73.09       43.27

  ข้อมูลต่อหุ้น                                                             

  มูลค่าหุ้นตามบัญชี                        (บาท)   1.64         3.22        4.64
  (คิดจากจำนวนหุ้นเฉลี่ยถ่วงน้ำหนัก) ¹                                         

  กำไร (ขาดทุน) สุทธิต่อหุ้น                (บาท)   (1.09)       0.68        1.02
  (คิดจากจำนวนหุ้นเฉลี่ยถ่วงน้ำหนัก) ¹                                         

  กำไร (ขาดทุน) สุทธิต่อหุ้นปรับลด (Fully    (บาท)   (1.09)       0.68        0.67
  Diluted) ¹                                                           
  --------------------------------------------------------------------------------

2.  คำอธิบายและการวิเคราะห์ฐานะการเงินและผลการดำเนินงาน

    1.  ภาพรวมผลการดำเนินงานที่ผ่านมา

สภาพการเมืองและเศรษฐกิจในปี 2550 ส่งผลกระทบอย่างสูงต่อธุรกิจทั่วไปโดยรวม
อัตราการเติบโตของธุรกิจการประชาสัมพันธ์ที่เคยเติบโตอย่างน้อย 15% ต่อปีมาโดยตลอด
ตกต่ำเป็นครั้งแรกในรอบ 19 ปี และเป็นปีแรกที่ผลการดำเนินงานของบริษัทลดลง
เนื่องจากลูกค้าภาครัฐบาลชะลอโครงการและงดหรือลดกิจกรรมที่ต้องใช้งบประมาณลง
ลูกค้าภาคเอกชนที่ทำสัญญาบริการรายเดือนก็มีจำนวนลดลง

ทำให้บริษัทมีผลประกอบการขาดทุนสุทธิเป็นครั้งแรก จากมีกำไรสุทธิในปี 2548 เท่ากับ 30.04
ล้านบาท กำไรสุทธิในปี 2549 เท่ากับ 30.8 ล้านบาท เป็นขาดทุนสุทธิ 48.95 ล้านบาทในปี
2550

2.  ผลการดำเนินงานที่ผ่านมาของแต่ละกลุ่มธุรกิจ

1)  รายได้

บริษัทมีรายได้รวมเท่ากับ 183.20 ล้านบาทในปี 2548 และ 227.1 ล้านบาทในปี 2549
(เพิ่มขึ้นร้อยละ 23.96) 113.32 ล้านบาทในปี 2550 (ลดลงร้อยละ 50.11) ทั้งนี้
รายได้รวมในปี 2550 ประกอบไปด้วยรายได้จากไตรมาสแรกของปี 2550 เท่ากับ 43.5 ล้านบาท
รายได้จากไตรมาสที่ 2 เท่ากับ 23.3 ล้านบาท รายได้จากไตรมาสที่ 3 เท่ากับ 18.5 ล้านบาท
และรายได้จากไตรมาสที่ 4 เท่ากับ 28.1 ล้านบาท
รายได้จากการให้บริการในไตรมาสแรกสูงที่สุดเนื่องจากลูกค้าธุรกิจขนาดใหญ่แห่งหนึ่งซึ่งใช้บริการซื้อสื่อจำนวนมาก
และลดลงไตรมาสที่ 2 และ 3 ตามสภาพเศรษฐกิจ
และรายได้เพิ่มขึ้นอีกครั้งในไตรมาสสุดท้ายของปี เนื่องจากลูกค้ารายหนึ่งจัดทำกิจกรรมต่อเนื่อง

โดยปกติรายได้ของบริษัทจะเริ่มต้นในไตรมาสแรกที่ไม่สูงนัก
แต่จะเพิ่มขึ้นเรื่อยๆอย่างสม่ำเสมอในไตรมาสต่อๆไป
เนื่องจากเนื่องจากบริษัทและหน่วยงานราชการส่วนใหญ่จะมีการใช้งบโฆษณาประชาสัมพันธ์ในช่วงครึ่งปีหลังเป็นจำนวนมาก
เพื่อสร้างยอดขายให้เป็นไปตามเป้าหมายที่กำหนดไว้
รวมทั้งดำเนินการประชาสัมพันธ์หน่วยงานตามแผนและงบประมาณที่ได้กำหนดไว้

การที่รายได้ของบริษัทมีความผันผวนแตกต่างจากการดำเนินงานในปีอื่นๆที่ผ่านมา
ส่วนหนึ่งเป็นผลมาจากความไม่มั่นคงทางการเมือง
และปัจจัยลบที่มีผลกระทบกับสภาพเศรษฐกิจทั้งราคาน้ำมัน อัตราแลกเปลี่ยน ทำให้ภาคธุรกิจต่างๆ
จำต้องปรับลดค่าใช้จ่ายลง และการลงทุนต่างๆก็หยุดชะงัก
ส่วนหน่วยงานราชการก็ปรับลดงบประมาณการดำเนินงาน บ้างก็ชะลอโครงการออกไป

หากแบ่งรายได้โดยแยกตามลักษณะงานประชาสัมพันธ์ตั้งแต่ปี 2548-2550 แสดงได้ดังนี้

+------------------------+-------+-------+-------+-----+-------+-----+
| ลักษณะการให้บริการ        | ปี     |       | ปี     |     | ปี     |     |
|                        | 2550  |       | 2549  |     | 2548  |     |
+------------------------+-------+-------+-------+-----+-------+-----+
|                        | ล     | ร้อยละ | ล     | ร้อ  | ล     | ร้อ  |
|                        | ้านบาท |       | ้านบาท | ยละ | ้านบาท | ยละ |
+------------------------+-------+-------+-------+-----+-------+-----+
| 1.                     | 1     | 95    | 2     | 95  | 113.3 | 62  |
| รายได้ที่ปรึกษางานประชาสัมพ | 08.21 |       | 15.66 |     |       |     |
| ันธ์องค์กรและสื่อสารการตลาด |       |       |       |     |       |     |
+------------------------+-------+-------+-------+-----+-------+-----+
| 2.                     | 0.76  | 1     | 5.67  | 2   | 62.37 | 34  |
| รายได้ที่ปรึกษางานประชาสัมพ |       |       |       |     |       |     |
| ันธ์เพื่อการเข้าจดทะเบียนในต |       |       |       |     |       |     |
| ลาดหลักทรัพย์แห่งประเทศไทย |       |       |       |     |       |     |
+------------------------+-------+-------+-------+-----+-------+-----+
| 3.  รายได้ที่ปรึกษา        | 4.35  | 4     | 5.82  | 3   | 7.53  | 4   |
| งานประชาสัมพันธ์เพื่อนักลงทุน |       |       |       |     |       |     |
+------------------------+-------+-------+-------+-----+-------+-----+
| รวมรายได้               | 1     | 1     | 2     | 100 | 183.2 | 100 |
|                        | 13.32 | 00.00 | 27.15 | .00 |       | .00 |
+------------------------+-------+-------+-------+-----+-------+-----+

1.  รายได้ที่ปรึกษางานประชาสัมพันธ์องค์กรและสื่อสารการตลาด

ธุรกิจที่ปรึกษางานประชาสัมพันธ์องค์กรและสื่อสารการตลาดเป็นธุรกิจหลักที่บริษัทเริ่มให้บริการมาตั้งแต่ปี
2532 โดยคิดเป็นสัดส่วนร้อยละ 62 ของรายได้รวมในปี 2548 ร้อยละ 95 ของรายได้รวมในปี
2549 และร้อยละ 95 ของรายได้รวมในปี 2550

รายได้ที่ปรึกษางานประชาสัมพันธ์องค์กรและสื่อสารการตลาดจาก 113.3 ล้านบาทในปี 2548
เพิ่มขึ้นเป็น 215.66 ล้านบาท ในปี 2549 กลับมาลดลงอีกครั้งในปี 2550 เป็น 108.21 ล้านบาท
สาเหตุมาจากภาครัฐบาลซึ่งเคยเป็นผู้ใช้เม็ดเงินประชาสัมพันธ์รายใหญ่ชะลอโครงการ
การจัดกิจกรรมต่างๆก็งดและลดการใช้งบประมาณลง
ส่วนภาคเอกชนซึ่งไม่แน่ใจในสภาวะเศรษฐกิจก็ระมัดระวังในการใช้จ่ายมากขึ้นทำให้ธุรกิจประชาสัมพันธ์ที่เคยเติบโตปีละ
15% ชะลอตัวลงเป็นครั้งแรก

อย่างไรก็ตาม
งานให้บริการที่ปรึกษางานประชาสัมพันธ์องค์กรและสื่อสารการตลาดถือเป็นบริการหลักของบริษัท
เนื่องจากงานให้บริการที่ปรึกษางานประชาสัมพันธ์องค์กรและสื่อสารการตลาดส่วนใหญ่จะมีระยะเวลาของสัญญาการให้บริการที่ค่อนข้างนานกว่าการให้บริการอื่น
ๆ ทำให้บริษัทมีรายได้ที่ค่อนข้างแน่นอน

2.  รายได้ที่ปรึกษางานประชาสัมพันธ์เพื่อการเข้าจดทะเบียนในตลาดหลักทรัพย์แห่งประเทศไทย

บริษัทเริ่มขยายธุรกิจที่ปรึกษางานประชาสัมพันธ์และสื่อสารองค์กรไปสู่ธุรกิจที่ปรึกษางานประชาสัมพันธ์เพื่อการเข้าจดทะเบียนในตลาดหลักทรัพย์ฯ
ตั้งแต่ปี 2545 ทำให้บริษัทสามารถขยายฐานลูกค้าเพิ่มขึ้น
บริษัทมีรายได้ที่ปรึกษางานประชาสัมพันธ์เพื่อการเข้าจดทะเบียนในตลาดหลักทรัพย์ฯ เท่ากับ 62.37
ล้านบาทในปี 2548 และเท่ากับ 5.67 ล้านบาทในปี 2549 และ 0.76 ล้านบาทในปี 2550
รายได้ที่ปรึกษางานประชาสัมพันธ์เพื่อการเข้าจดทะเบียนในตลาดหลักทรัพย์ฯ
จะผันแปรไปตามสภาพการเข้าจดทะเบียนในตลาดหลักทรัพย์ในแต่ละปี
เนื่องจากในช่วงที่ผ่านมามีบริษัทที่ต้องการเข้าจดทะเบียนในตลาดหลักทรัพย์ฯ มีจำนวนลดลงไปมาก
และหลายๆบริษัทที่ประสงค์จะเข้าจดทะเบียนส่วนหนึ่ง
ต้องการประหยัดค่าใช้จ่ายจึงไม่ได้ทำการประชาสัมพันธ์ใดๆเพิ่มเติม

ทั้งนี้ ใน ปี 2550
บริษัทมีรายได้จากที่ปรึกษางานประชาสัมพันธ์เพื่อการเข้าจดทะเบียนในตลาดหลักทรัพย์ฯ
ลดลงจนมีสัดส่วนเพียงร้อยละ 1 ของรายได้รวมในปี 2550 เนื่องจากในปี 2550
บริษัทที่มีความสนใจเข้าระดมทุนในตลาดหลักทรัพย์มีจำนวนลดลงตามสภาพเศรษฐกิจ
ลูกค้าที่ใช้บริการงานที่ปรึกษาด้านการประชาสัมพันธ์เพื่อการเข้าจดทะเบียนในตลาดหลักทรัพย์
ที่ได้เข้าจดทะเบียนในตลาดหลักทรัพย์ฯ และตลาดเอ็ม เอ ไอ มีจำนวน 1 บริษัท
จากบริษัทที่เข้าจดทะเบียนในตลาดหลักทรัพย์ฯ และตลาดเอ็ม เอ ไอ จำนวน 14 บริษัท

เมื่อเปรียบเทียบกับปี 2550
ลูกค้าที่ใช้บริการงานที่ปรึกษาด้านการประชาสัมพันธ์เพื่อการเข้าจดทะเบียนในตลาดหลักทรัพย์
ที่ได้เข้าจดทะเบียนในตลาดหลักทรัพย์ฯ และตลาดเอ็ม เอ ไอ มีจำนวน 3 บริษัท
จากบริษัทที่เข้าจดทะเบียนในตลาดหลักทรัพย์ฯ และตลาดเอ็ม เอ ไอ จำนวน 18 บริษัท
แต่บริษัทให้บริการงานที่ปรึกษาด้านการประชาสัมพันธ์เพื่อการเข้าจดทะเบียนในตลาดหลักทรัพย์ฯแก่บริษัทขนาดใหญ่คิดเป็นมูลค่าการระดมทุนทั้งสิ้น
ร้อยละ 72.76 ของมูลค่าการระดมทุนทั้งหมดในปี 2549

3.  รายได้ที่ปรึกษางานประชาสัมพันธ์เพื่อนักลงทุน

การให้บริการที่ปรึกษางานประชาสัมพันธ์เพื่อนักลงทุนเป็นบริการที่ต่อเนื่องจากบริการที่ปรึกษางานประชาสัมพันธ์เพื่อการเข้าจดทะเบียนในตลาดหลักทรัพย์ฯ
โดยเป็นการให้บริการที่ปรึกษางานประชาสัมพันธ์แก่บริษัทที่จดทะเบียนในตลาดหลักทรัพย์
เพื่อช่วยให้บริษัทจดทะเบียนสามารถเผยแพร่ข้อมูลข่าวสารที่สำคัญให้กับผู้ถือหุ้น นักลงทุน
และนักวิเคราะห์ อย่างถูกต้องและรวดเร็ว
และเป็นไปตามแนวทางการเปิดเผยข้อมูลของบริษัทจดทะเบียนที่ตลาดหลักทรัพย์ฯ กำหนด
บริษัทที่เพิ่งเข้าจดทะเบียนหรือบริษัทจดทะเบียนที่ยังไม่มีการจัดตั้งหน่วยงานนักลงทุนสัมพันธ์ของตนเองจึงมีความต้องการใช้บริการบริษัทที่ปรึกษาประชาสัมพันธ์เพื่อทำหน้าที่นักลงทุนสัมพันธ์
ส่งผลให้รายได้ที่ปรึกษางานประชาสัมพันธ์เพื่อนักลงทุนมีแนวโน้มเพิ่มขึ้น ทั้งนี้
บริษัทเริ่มให้บริการที่ปรึกษางานประชาสัมพันธ์เพื่อนักลงทุนตั้งแต่ปี 2547 เป็นต้นมา
โดยมีรายได้ที่ปรึกษางานประชาสัมพันธ์เพื่อนักลงทุนในปี 2548 เท่ากับ 7.53 ล้านบาท ปี 2549
เท่ากับ 5.82 ล้านบาท และปี 2550 เท่ากับ 4.35 ล้านบาทตามลำดับ

โครงสร้างรายได้ตามลักษณะการเรียกเก็บค่าบริการได้เป็น 2 ลักษณะ คือ

  ----------------------------------------- -------- ------- -------- ------- -------- -------
  ประเภทธุรกิจ                                2550             2549             2548     

                                            ล้านบาท   ร้อยละ   ล้านบาท   ร้อยละ   ล้านบาท   ร้อยละ

  1. รายได้จากการให้บริการที่ปรึกษาประชาสัมพันธ์     24.67    21.76   47.94    21.10   70.20    38.32

  2.                                        85.12    75.12   175.44   77.23   112.82   61.58
  รายได้จากงานสนับสนุนแผนงานประชาสัมพันธ์เชิงยุทธ์                                              

  รายได้อื่น                                   3.53     3.12    3.77     1.67    8.18     0.10

  รวม                                       113.32   100.0   227.15   100.0   183.20   100.0
  ----------------------------------------- -------- ------- -------- ------- -------- -------

1) รายได้จากการให้บริการที่ปรึกษาประชาสัมพันธ์
มีการเก็บค่าบริการตามสัญญาการให้บริการรายเดือน
ซึ่งบริษัทจะเรียกเก็บตามอัตราที่ตกลงไว้ในสัญญาทุกเดือน(Retainer
Fee)โดยบริษัทจะให้บริการให้คำปรึกษา และดำเนินงานตามแผนงานที่วางไว้ตามสัญญาให้บริการ
ทั้งนี้ สัดส่วนรายได้จากเป็นที่ปรึกษาประชาสัมพันธ์ ในปี 2548 ปี 2549 และ ปี 2550
คิดเป็นร้อยละ 38.32 ร้อยละ 21.10 และร้อยละ 21.76 ของรายได้รวม ตามลำดับ

2) รายได้จากกิจกรรมสนับสนุนแผนงานประชาสัมพันธ์เชิงยุทธ์
เพื่อสนับสนุนแผนงานประชาสัมพันธ์ที่ได้วางไว้ ได้แก่
การจัดกิจกรรมส่งเสริมแผนงานประชาสัมพันธ์หรือส่งเสริมการตลาด
การเผยแพร่ข้อมูลข่าวสารผ่านสื่อต่างประเทศเก็บค่าบริการเมื่อมีการจัดกิจกรรมตามสัญญาแล้ว
สัดส่วนรายได้ของกิจกรรมสนับสนุนแผนงานประชาสัมพันธ์เชิงยุทธ์ ในปี 2548 ปี 2549 และ ปี
2550 คิดเป็น ร้อยละ 61.58 ร้อยละ 77.23 และร้อยละ 75.12 ของรายได้รวม ตามลำดับ

2)  ต้นทุนการให้บริการและค่าใช้จ่ายในการขายและบริหาร

เมื่อพิจารณาต้นทุนการให้บริการและค่าใช้จ่ายในการขายและบริหารในปี 2548 ถึงปี 2550
โดยจำแนกเป็นต้นทุนการให้บริการคงที่ / ต้นทุนการให้บริการผันแปร และ
ค่าใช้จ่ายในการขายและบริหารคงที่ / ค่าใช้จ่ายในการขายและบริหารผันแปร สรุปได้ดังนี้

  ---------------------------------------------------------------------------------------------------
  รายการ                                        ปี 2550            ปี 2549            ปี 2548   
  --------------------------------------------- -------- -------- -------- -------- -------- --------
                                                ล้านบาท   ร้อยละ    ล้านบาท   ร้อยละ    ล้านบาท   ร้อยละ

  ต้นทุนการให้บริการ                                                                             

  - ต้นทุนการให้บริการคงที่                           17.89    22.51    24.15    16.95    27.64    26.24

  - ต้นทุนการให้บริการผันแปร                         61.57    77.49    118.34   83.05    77.70    73.76

  รวมต้นทุนการให้บริการ                             79.46    100.00   142.49   100.00   105.34   100.00

  ค่าใช้จ่ายในการขายและบริหาร                                                                    

  - ค่าใช้จ่ายในการขายและบริหารคงที่                  35.25    42.61    35.17    77.59    28.38    81.25

  - ค่าใช้จ่ายในการขายและบริหารผันแปร                47.47    57.39    10.16    22.41    6.55     18.75

  รวมค่าใช้จ่ายในการขายและบริหาร                    82.72    100.00   45.33    100.00   34.93    100.00

  รวมต้นทุนการให้บริการและค่าใช้จ่ายในการขายและบริหาร   162.18            187.82            140.27   
  ---------------------------------------------------------------------------------------------------

ต้นทุนการให้บริการส่วนใหญ่เป็นต้นทุนการให้บริการที่แปรผันตามรายได้จากการให้บริการ
โดยบริษัทมีต้นทุนการให้บริการผันแปรในปี 2548 ถึงปี 2550 เท่ากับ ร้อยละ 73.76 ร้อยละ
83.05 และร้อยละ 77.49 ของต้นทุนการให้บริการทั้งหมด ตามลำดับ โดยต้นทุนผันแปรที่สำคัญ
ได้แก่ ต้นทุนการซื้อสื่อโฆษณา (คิดเป็นร้อยละ 40.88 ของต้นทุนผันแปรทั้งหมด)
ต้นทุนการจัดกิจกรรม (คิดเป็นร้อยละ 31.69 ของต้นทุนผันแปรทั้งหมด) ทั้งนี้
บริษัทมีค่าใช้จ่ายดังกล่าวมากหรือน้อยขึ้นอยู่กับแผนงานประชาสัมพันธ์เชิงยุทธ์ที่บริษัทกำหนดให้กับลูกค้าและความต้องการของลูกค้า

สำหรับต้นทุนการให้บริการคงที่ในปี 2548 ถึงปี 2550 เท่ากับ ร้อยละ 26.24 ร้อยละ 16.95
และร้อยละ 22.51 ของต้นทุนการให้บริการ ตามลำดับ โดยต้นทุนคงที่ที่สำคัญ ได้แก่
เงินเดือนพนักงานในกลุ่มธุรกิจที่ปรึกษางานประชาสัมพันธ์และสื่อสารองค์กร
และค่าใช้จ่ายที่เกี่ยวกับสำนักงานปันส่วนเป็นต้นทุนการให้บริการ
เนื่องจากการลดจำนวนพนักงานบางส่วนลง ทำให้เม็ดเงินค่าใช้จ่ายของต้นทุนคงที่นี้ลดลงตามไปด้วย

ค่าใช้จ่ายในการขายและบริหารส่วนใหญ่เป็นค่าใช้จ่ายคงที่ ซึ่งได้แก่
เงินเดือนพนักงานในส่วนงานอื่นๆ และค่าใช้จ่ายที่เกี่ยวกับสำนักงานซึ่งแทบจะไม่เปลี่ยนแปลง
อย่างไรก็ดีในปีนี้บริษัทได้ตั้งสำรองค่าเผื่อหนี้สงสัยจะสูญจากลูกค้า 2 ราย จำนวน 46.14 ล้านบาท
ซึ่งมาจากงานที่บริษัทได้รับมอบหมายจากกรมประชาสัมพันธ์ให้ดำเนินการจัดทำสื่อสิ่งพิมพ์หนังสือประมวลภาพ
“ปวงประชามหาปิติ พระราชพิธีฉลองสิริราชสมบัติครบ ๖๐ ปี” พร้อมกล่องบรรจุ DVD
ชุดปวงประชามหาปิติ จำนวน 42.1 ล้านบาท และได้ส่งมอบงานดังกล่าวครบถ้วนแล้ว
และจากบริษัทเน็ทเทค มาร์เก็ตติ้ง จำกัดจำนวน 4.04 ล้านบาท
ซึ่งทำให้ค่าใช้จ่ายในการขายและบริหารผันแปรเพิ่มสูงขึ้นอย่างมาก หากไม่นับรวมรายการดังกล่าว
ค่าใช้จ่ายในส่วนนี้จะลดลงเหลือเพียง 1.33 ล้านเท่านั้น

3)  ดอกเบี้ยจ่าย

บริษัทไม่มีเงินกู้ยืมใด ๆ จากสถาบันการเงิน
จึงทำให้บริษัทมีภาระหนี้สินและค่าใช้จ่ายดอกเบี้ยอยู่ในเกณฑ์ที่ต่ำมากโดยบริษัทมีภาระดอกเบี้ยจ่ายในปี
2548 ถึงปี 2550 เท่ากับ 0.28 ล้านบาท เท่ากับ 0.18 ล้านบาท และเท่ากับ 0.09 ล้าน
ซึ่งเป็นดอกเบี้ยที่เกิดจากการเช่าซื้อรถยนต์ และอุปกรณ์สำนักงาน

4)  ค่าตอบแทนของผู้สอบบัญชี

    1.  ค่าตอบแทนจากการสอบบัญชี

  บริษัทจ่ายค่าตอบแทนการสอบบัญชีมีจำนวนเงินรวม 699,397.04 บาท

2.  ค่าบริการอื่นไม่มี

5)  กำไรสุทธิ

บริษัทประสบผลขาดทุนสุทธิเป็นครั้งแรกตั้งแต่เปิดดำเนินกิจการมา
เนื่องจากการตั้งสำรองหนี้สงสัยจะสูญก้อนใหญ่
ประกอบกับเป็นปีที่ยากลำบากในการดำเนินธุรกิจโดยรวม ทำให้กำไรสุทธิลดลงจากเดิมในปี 2548
เท่ากับ 30.04 ล้านบาท และ ในปี 2549 เท่ากับ 30.79 ล้านบาท กลายเป็นขาดทุนสุทธิ 48.95
ล้านบาท อัตรากำไรสุทธิคิดเป็นร้อยละ 16.4 ในปี 2548 ร้อยละ 13.5 ในปี 2549
และขาดทุนสุทธิร้อยละ43.19 ในปี 2550

เมื่อพิจารณาถึงกำไรขั้นต้น บริษัทมีอัตรากำไรขั้นต้นเท่ากับร้อยละ 42.50 ในปี 2548 ร้อยละ
37.27 ในปี 2549 และร้อยละ 29.88 ในปี 2550 บริษัทมีอัตรากำไรขั้นต้นลดลง
เนื่องจากบริษัทมีให้บริการที่ปรึกษางานประชาสัมพันธ์แก่ลูกค้ารายหนึ่งซึ่งการประชาสัมพันธ์ดังกล่าวจำเป็นต้องมีการประชาสัมพันธ์ผ่านสื่อโฆษณาเป็นจำนวนมากเพื่อให้ประสบผลสำเร็จตามแผนประชาสัมพันธ์ที่บริษัทได้กำหนดไว้
บริษัทจึงมีต้นทุนในการซื้อสื่อโฆษณาเป็นจำนวนมาก ส่งผลให้อัตราส่วนกำไรขั้นต้นรวมลดลง อีกทั้ง
รายได้จากค่าบริการรายเดือน Retainer Fee มีจำนวนลดลง
เนื่องจากลูกค้าบางรายต้องการลดค่าใช้จ่ายลง และทำสัญญาในระยะเวลาที่สั้นลง

ทั้งนี้
งานประชาสัมพันธ์ในรูปแบบโครงการที่มีมูลค่าสูงส่วนใหญ่เป็นงานประชาสัมพันธ์ที่จำเป็นต้องมีการจัดงานสนับสนุนแผนงานประชาสัมพันธ์เชิงยุทธ์หรือประชาสัมพันธ์ผ่านสื่อโฆษณาที่มากกว่าปกติ
ซึ่งโดยปกติการจัดงานประชาสัมพันธ์เชิงยุทธ์ และการซื้อสื่อโฆษณา
จะมีอัตรากำไรขั้นต้นต่ำกว่างานที่ปรึกษาประชาสัมพันธ์ อย่างไรก็ตาม
บริษัทยังคงมุ่งเน้นการให้บริการที่ปรึกษางานประชาสัมพันธ์ที่มีการให้บริการรายเดือนเป็นหลัก
แต่ก็ยังให้ความสนใจงานบริการที่ปรึกษางานประชาสัมพันธ์ในรูปแบบโครงการ
โดยจะพิจารณาอัตรากำไรขั้นต้นเฉลี่ยของงานที่เหมาะสม

เมื่อพิจารณาถึงกำไรจากดำเนินงาน บริษัทมีอัตรากำไรจากการดำเนินงานในปี 2548 - 2550
เท่ากับร้อยละ 23.43 ร้อยละ 17.23 และขาดทุนจากการดำเนินงานร้อยละ 43.11 ตามลำดับ
สำหรับปี 2550
เกิดขาดทุนจากการดำเนินงานเนื่องจากการตั้งสำรองหนี้สงสัยจะสูญและการลดลงของรายได้เป็นหลัก

3.  การวิเคราะห์ฐานะการเงิน

1)  สินทรัพย์

การที่ธุรกิจของบริษัทมีลักษณะเป็นธุรกิจบริการ สินทรัพย์ของบริษัทส่วนใหญ่จึงเป็นสินทรัพย์หมุนเวียน
ได้แก่ เงินสดและเงินฝากธนาคาร และลูกหนี้การค้าและตั๋วเงินรับ บริษัทมีสินทรัพย์รวม ณ สิ้นปี
2548 ถึง ณ สิ้นปี 2550 เท่ากับ เท่ากับ 162.11 ล้านบาท เท่ากับ 175.07 ล้านบาท
และเท่ากับ 85.41 ล้านบาท ตามลำดับ จะเห็นได้ว่าในปี 2550
มูลค่าสินทรัพย์รวมของบริษัทลดลงเป็นครั้งแรก โดยมูลค่าสินทรัพย์รวม ณ สิ้นปี 2548 เพิ่มขึ้นร้อยละ
73.42 จากปีก่อน และ ณ สิ้นปี 2549 เพิ่มขึ้นร้อยละ 7.99 จากปีก่อน สำหรับ ณ สิ้นปี 2550
มูลค่าสินทรัพย์รวมของบริษัทลดลงร้อยละ 50.96 จาก ณ สิ้นปี 2549
จากการที่บริษัทตั้งสำรองหนี้สงสัยจะสูญ ทำให้ยอดลูกหนี้ของบริษัลดลง ทั้งนี้
บริษัทมีสัดส่วนสินทรัพย์หมุนเวียนเทียบกับสินทรัพย์ไม่หมุนเวียนเท่ากับร้อยละ 85.84 ต่อ ร้อยละ
14.16 ณ สิ้นปี 2548 และเท่ากับร้อยละ 81.96 ต่อ ร้อยละ 18.04 ณ สิ้นปี 2549
และเท่ากับร้อยละ 47.69 ต่อ ร้อยละ 52.31 ณ สิ้นปี 2550
รายละเอียดของสินทรัพย์แต่ละประเภทสรุปได้ดังนี้

1.  สินทรัพย์หมุนเวียน

สินทรัพย์หมุนเวียนของบริษัทส่วนใหญ่ ได้แก่ เงินสดและเงินฝากธนาคารซึ่งมีสัดส่วนเท่ากับร้อยละ
47.61 ของสินทรัพย์รวม ณ สิ้นปี 2548 และเท่ากับร้อยละ 21.38 ของสินทรัพย์รวม ณ สิ้นปี
2549 และเท่ากับร้อยละ 25.25 ของสินทรัพย์รวม ณ สิ้นปี 2550
ส่วนลูกหนี้การค้าและตั๋วเงินรับสุทธิ ซึ่งมีสัดส่วนเท่ากับร้อยละ36.95 ของสินทรัพย์รวม ณ สิ้นปี
2548 และเท่ากับร้อยละ 46.53 ของสินทรัพย์รวม ณ สิ้นปี 2549 และเท่ากับร้อยละ 20.35
ของสินทรัพย์รวม ณ สิ้นปี 2550

-   เงินสดและเงินฝากธนาคาร

บริษัทมีเงินสดและเงินฝากธนาคารเท่ากับ 77.19 ล้านบาท ณ สิ้นปี 2548 ลดลงเป็น 37.42
ล้านบาท ณ สิ้นปี 2549 และลดลงเป็น 21.67 ล้านบาท ณ สิ้นปี 2550
สาเหตุที่บริษัทมีเงินสดและเงินฝากธนาคาร ณ สิ้นปี 2550 ลดลง
ส่วนหนึ่งเป็นเพราะกระแสเงินสดจากการดำเนินงานลดลงเนื่องจากบริษัทที่มีผลขาดทุนสุทธิ
และมีการจ่ายปันผลแก่ผู้ถือหุ้นจำนวน 22.5 ล้านบาท

เงินสดและเงินฝากธนาคารส่วนใหญ่เป็นเงินสดที่บริษัทสำรองไว้เป็นเงินทุนหมุนเวียนในการดำเนินธุรกิจ
และอีกส่วนหนึ่งสำรองไว้ใช้ค้ำประกันวงเงินในการออกหนังสือสัญญาค้ำประกัน (L/G)
เพื่อค้ำประกันการประมูลงาน ค้ำประกันสัญญาและค้ำประกันผลงาน
สำหรับการให้บริการกับลูกค้าที่เป็นหน่วยงานราชการ
ซึ่งมีแนวโน้มที่จะเพิ่มขึ้นตามการขยายตัวของเศรษฐกิจ
และใช้ลงทุนสำหรับการขยายกิจการในธุรกิจที่เกี่ยวข้อง

-   ลูกหนี้การค้าและตั๋วเงินรับ

บริษัทมีลูกหนี้การค้าและตั๋วเงินรับเท่ากับ 59.91 ล้านบาท ณ สิ้นปี 2548 เท่ากับ 81.47 ล้านบาท
ณ สิ้นปี 2549 และเท่ากับ 17.47 ล้านบาท ณ สิ้นปี 2550
ยอดลูกหนี้การค้าและตั๋วเงินรับที่เพิ่มขึ้นในแต่ละปีเป็นผลมาจาก 1)
การขยายตัวของธุรกิจที่ปรึกษางานประชาสัมพันธ์และสื่อสารองค์กร และ 2)
การเพิ่มสัดส่วนการให้บริการที่ปรึกษางานประชาสัมพันธ์และสื่อสารองค์กรกับลูกค้าที่เป็นหน่วยงานราชการ
เนื่องจากหน่วยงานราชการมีขั้นตอนในการตรวจรับงานและเบิกจ่ายเงินซึ่งใช้ระยะเวลานานกว่าบริษัทเอกชน
ส่วนปี 2550 ยอดลูกหนี้การค้าและตั๋วเงินรับที่ลดลงเป็นผลมาจากการตั้งสำรองหนี้สงสัยจะสูญจำนวน
46.1 ล้านบาท

ณ สิ้นปี 2548 ถึง ณ สิ้นปี 2550 บริษัทมีระยะเวลาเก็บหนี้เฉลี่ยเท่ากับ 106.16 วัน เท่ากับ
113.58 วัน และเท่ากับ 159.3 วัน ตามลำดับ สาเหตุที่ระยะเวลาเก็บหนี้เฉลี่ยมีแนวโน้มเพิ่มขึ้น
เป็นผลมาจากการที่บริษัทให้บริการที่ปรึกษางานประชาสัมพันธ์แก่ลูกค้าที่เป็นหน่วยงานราชการเพิ่มขึ้น
โดยทั่วไประยะเวลาในการตรวจรับงานของหน่วยงานราชการจะนานกว่าบริษัทเอกชนจึงเป็นเหตุให้ระยะเวลาเก็บหนี้เฉลี่ยของบริษัทเพิ่มสูงขึ้น
ทั้งนี้ บริษัทมีนโยบายในการให้เครดิตเทอมแก่ลูกค้าที่เป็นบริษัทเอกชน 30 วัน
และลูกค้าที่เป็นหน่วยงานราชการและรัฐวิสาหกิจ 60 วัน
เพื่อให้สอดคล้องกับระยะเวลาในการตรวจรับงานและเบิกจ่ายเงินค่างานของหน่วยงานราชการและรัฐวิสาหกิจ

รายละเอียดลูกหนี้การค้าของบริษัท ณ สิ้นปี 2548 ถึงปี 2550
แบ่งตามสถานะของอายุหนี้แสดงได้ดังนี้

  ------------------------------------------------------------------------------------------
  ลูกหนี้การค้าและตั๋วเงินรับ      31 ธันวาคม             31 ธันวาคม             31 ธันวาคม    
                           2550                  2549                  2548         
  ------------------------ ------------ -------- ------------ -------- ------------ --------
                           (พันบาท)      ร้อยละ    (พันบาท)      ร้อยละ    (พันบาท)      ร้อยละ

  ลูกหนี้การค้า                                                                         

  ยังไม่ถึงกำหนดชำระ          6,921.78     10.88    9.998.14     12.08    14,132.36    22.90

  เกินกำหนดชำระไม่เกิน 30 วัน  4,012.28     6.30     4,724.96     5.71     2,377.54     3.85

  เกินกำหนดชำระมากกว่า 30    1,559.61     2.45     1,308.21     1.58     777.25       1.26
  วันแต่ไม่เกิน 60 วัน                                                                   

  เกินกำหนดชำระมากกว่า 60    2,158.47     3.39     0.00         0.00     913.25       1.48
  วันแต่ไม่เกิน 90 วัน                                                                   

  เกินกำหนดชำระมากกว่า 90    4,044.60     6.36     1,191.70     1.44     3216.11      5.21
  วันแต่ไม่เกิน 390 วัน *                                                                

  รวมลูกหนี้การค้า             18,696.74    29.39    17,223.01    20.83    21,416.51    34.70

  ตั๋วเงินรับและรายได้ค้างรับ     44,919.39    70.61    65,476.18    79.17    40,306.48    65.30

  รวมลูกหนี้การค้าและตั๋วเงินรับ   63,616.13    100.00   82,699.19    100.00   61,723.00    100.00

  ค่าเผื่อหนี้สงสัยจะสูญ          (46,144.6)            (1,232.34)            (1,816.55)   

  ลูกหนี้การค้าและตั๋วเงินรับสุทธิ   17,471.53             81,466.85             59,906.45    
  ------------------------------------------------------------------------------------------

หมายเหตุ * ลูกหนี้การค้าที่ค้างชำระนานกว่า 90 วันแต่ไม่เกิน 390 วัน
ส่วนหนึ่งเป็นลูกหนี้การค้าที่บริษัทคาดว่าจะไม่ได้รับชำระ
ซึ่งบริษัทได้ดำเนินการฟ้องร้องแล้วและตั้งสำรองหนี้สงสัยจะสูญไว้ทั้งจำนวนแล้ว

ในการให้บริการที่ปรึกษางานประชาสัมพันธ์ บริษัทจะทำสัญญาการให้บริการร่วมกับลูกค้าในระยะยาว
ซึ่งจะมีระยะเวลาการให้บริการประมาณ 3 – 12 เดือน
อีกทั้งมีการต่อสัญญาการให้บริการอย่างต่อเนื่อง
ทำให้ลูกค้าส่วนใหญ่เป็นลูกค้าที่ติดต่อกับบริษัทมาเป็นเวลานาน
บริษัทจึงสามารถประเมินความสามารถในการชำระเงินค่าบริการของลูกค้าได้อย่างถูกต้อง
โดยบริษัทมีสัดส่วนลูกค้าเก่าต่อลูกค้าใหม่มากกว่าร้อยละ 45
รวมทั้งสัญญาการให้บริการยังกำหนดให้ลูกค้าจะต้องชำระเงินค่าบริการเป็นรายเดือน
บริษัทจึงมีนโยบายที่จะติดตามการค้างชำระตั้งแต่เดือนแรก ในกรณีที่มีการค้างชำระเกินกว่า 2
เดือน บริษัทจะมีการเจรจากับลูกค้าเพื่อหาแนวทางแก้ไขหรือหยุดการให้บริการ
สำหรับลูกค้างานที่ปรึกษางานประชาสัมพันธ์เพื่อการเข้าจดทะเบียนในตลาดหลักทรัพย์แห่งประเทศไทย
แม้ว่าลูกค้าส่วนใหญ่จะเป็นลูกค้าใหม่
แต่ก็เป็นบริษัทที่มีความมั่นคงในการดำเนินธุรกิจและมีฐานะทางการเงินที่ดี ดังนั้น
บริษัทจึงไม่มีปัญหาในการเรียกเก็บเงินค่าบริการ ทั้งนี้
บริษัทมีนโยบายในการตั้งสำรองหนี้สงสัยจะสูญ
โดยพิจารณาจากลูกหนี้แต่ละรายที่คาดว่าจะไม่ได้รับชำระ บริษัทมีการตั้งสำรองหนี้สงสัยจะสูญจำนวน
1.82 ล้านบาท คิดเป็นร้อยละ 3.03 ของยอดลูกหนี้การค้าและตั๋วเงินรับรวม ณ สิ้นปี 2548
จำนวน 1.23 ล้านบาท คิดเป็นร้อยละ 1.5 ของยอดลูกหนี้การค้าและตั๋วเงินรับรวม ณ สิ้นปี 2549
และจำนวน 46.14 ล้านบาท คิดเป็นร้อยละ 72.57 ของยอดลูกหนี้การค้าและตั๋วเงินรับรวม ณ
สิ้นปี 2550 ซึ่งเป็นผลมาจากลูกหนี้การค้าสองราย เนื่องจากในปี 2549
บริษัทได้รับมอบหมายจากกรมประชาสัมพันธ์ให้ดำเนินการจัดทำสื่อสิ่งพิมพ์และกล่องบรรจุ DVD
ซึ่งบริษัทได้จัดทำใบเสนอราคาส่งไปยังกรมประชาสัมพันธ์
แล้วจึงดำเนินงานดังกล่าวจนเสร็จสิ้นเรียบร้อย และได้ส่งมอบงานดังกล่าวครบถ้วน
จากนั้นกรมประชาสัมพันธ์ก็ได้ดำเนินการจัดส่งสื่อดังกล่าวให้ประชาชนทั่วไป
ตามที่ได้สั่งจองไว้แล้วนั้น  

ด้วยความต้องการให้งานทั้งหมดมีความสมบูรณ์ครบถ้วน และทันต่อเวลา
บริษัทได้ยอมตกลงดำเนินการจัดทำงานดังกล่าวไปก่อนที่จะได้รับหนังสือจัดซื้อจัดจ้างจากกรมประชาสัมพันธ์
และบริษัทก็ได้ดำเนินการเพื่อติดตามทวงถามเอกสารในเวลาต่อมา
แต่เมื่อเกิดการเปลี่ยนแปลงทางการเมืองในเดือนกันยายน 2549
ซึ่งก่อให้เกิดการเปลี่ยนคณะรัฐบาลทั้งหมด เหตุการณ์ดังกล่าวทำให้เกิดผลกระทบต่อบริษัท
เนื่องจากกระบวนการจัดทำเอกสารการจัดซื้อจัดจ้างในโครงการนี้มีความล่าช้าออกไปอีก
ซึ่งในที่สุดบริษัทยังไม่ได้รับเอกสารจัดซื้อจัดจ้างมูลค่า 42.10 ล้านบาทดังกล่าว
จึงจำเป็นต้องฟ้องร้องดำเนินคดีเพื่อพึ่งอำนาจศาลในการดำเนินการทวงถามค่าจ้างทำของกรณีดังกล่าว
ส่วนลูกหนี้การค้าอีกรายหนึ่งคือ บริษัทเน็ทเทคมาร์เก็ตติ้ง จำกัด จำนวนเงิน 4.04 ล้านบาท

1.  สินทรัพย์ไม่หมุนเวียน

สินทรัพย์ไม่หมุนเวียนของบริษัทส่วนใหญ่ ประกอบไปด้วย เงินฝากติดภาระค้ำประกัน
โดยมีสัดส่วนร้อยละ 4.47 ร้อยละ 11.28 และร้อยละ 23 ของสินทรัพย์รวม ณ สิ้นปี 2548 สิ้นปี
2549 และสิ้นปี 2550 ตามลำดับ เงินลงทุนระยะยาว ซึ่งมีสัดส่วนเท่ากับร้อยละ 15.14
ของสินทรัพย์รวม ณ สิ้นปี 2550 อาคารและอุปกรณ์ ซึ่งมีสัดส่วนเท่ากับร้อยละ 14.16
และเท่ากับร้อยละ 5.9 และเท่ากับร้อยละ 8.57 ของสินทรัพย์รวม ณ สิ้นปี 2548 สิ้นปี 2549
และสิ้นปี 2550 ตามลำดับ และสินทรัพย์ไม่หมุนเวียนอื่นๆ เท่ากับร้อยละ 0.84 และร้อยละ 0.85
และร้อยละ 5.59 ของสินทรัพย์รวม ณ สิ้นปี 2548 สิ้นปี 2549 และสิ้นปี 2550 ตามลำดับ

-   เงินฝากติดภาระค้ำประกัน

บริษัทมีเงินฝากติดภาระค้ำประกัน ณ สิ้นปี 2548 ถึงสิ้นปี 2550 เท่ากับ 7.25 ล้านบาท เท่ากับ
19.75 ล้านบาท เท่ากับ 19.75 ล้านบาท ตามลำดับ
เงินฝากติดภาระค้ำประกันเป็นเงินฝากประจำของบริษัทที่ฝากไว้กับสถาบันการเงินแห่งหนึ่งเพื่อค้ำประกันวงเงินในการออกหนังสือสัญญาค้ำประกัน
(L/G) วงเงินค้ำประกันสำหรับการซื้อขายเงินตราต่างประเทศล่วงหน้า
เพื่อป้องกันความเสี่ยงจากอัตราแลกเปลี่ยน และวงเงินเบิกเกินบัญชีจำนวน
มูลค่าเงินฝากติดภาระค้ำประกันจะเปลี่ยนแปลงไปตามมูลค่าของหนังสือสัญญาค้ำประกัน (L/G)
ที่บริษัทออกเพื่อใช้ในการทำดำเนินงานกับหน่วยงานราชการต่างๆ โดย ณ สิ้นปี 2550
มูลค่าเงินฝากติดภาระค้ำประกันไม่มีการเปลี่ยนแปลง

-   อาคารและอุปกรณ์

ธุรกิจหลักของบริษัท คือ
ธุรกิจที่ปรึกษางานประชาสัมพันธ์และสื่อสารองค์กรซึ่งเป็นธุรกิจบริการที่มีการลงทุนในสินทรัพย์ถาวรไม่มาก
ซึ่งการลงทุนในสินทรัพย์ถาวรของบริษัทส่วนใหญ่เป็นการลงทุนซื้อ ยานพาหนะ
อุปกรณ์เครื่องใช้สำนักงาน และการปรับปรุงพื้นที่สำนักงาน
โดยบริษัทมีอาคารและอุปกรณ์มูลค่าเท่ากับ 12.93 ล้านบาท ณ สิ้นปี 2548 เท่ากับ 10.33
ล้านบาท ณ สิ้นปี 2549 และเท่ากับ 7.36 ล้านบาท ณ สิ้นปี 2550
ที่ผ่านมาบริษัทมีการลงทุนในระบบคอมพิวเตอร์ และจัดซื้ออุปกรณ์เครื่องใช้สำนักงานเพิ่มเติม
เพื่อเพิ่มประสิทธิภาพในการปฎิบัติงานให้มากขึ้น รวมทั้งปรับปรุงระบบการทำงานภายใน
และการติดต่อสื่อสารในองค์กรให้มีประสิทธิภาพยิ่งขึ้น

2)  สภาพคล่อง

บริษัทมีสภาพคล่องในการดำเนินงานค่อนข้างสูง
เนื่องจากบริษัทมีการลงทุนในสินทรัพย์ถาวรไม่สูงมากเมื่อเปรียบเทียบกับมูลค่าสินทรัพย์รวมของบริษัท
รวมทั้งบริษัทมีนโยบายในการสำรองเงินสดที่ได้จากการดำเนินงานโดยการฝากเงินไว้กับสถาบันการเงินเพื่อใช้หมุนเวียนในธุรกิจและสำรองไว้ใช้ค้ำประกันวงเงินในการออกหนังสือสัญญาค้ำประกัน
(L/G) นอกจากนี้ ผลการดำเนินงานที่ดีขึ้นต่อเนื่องยังเป็นอีกปัจจัยหนึ่งที่ช่วยให้บริษัทมีสภาพคล่องที่ดี
ทั้งนี้ ณ สิ้นปี 2548 ถึง ณ สิ้นปี 2550 บริษัทมีอัตราส่วนสภาพคล่องเท่ากับ 5.71 เท่า 4.81 เท่า
และเท่ากับ 3.4 เท่า ตามลำดับ และมีอัตราส่วนสภาพคล่องหมุนเร็ว เท่ากับ 5.63 เท่า 4.76
เท่า และ 3.3 เท่า ตามลำดับ

อัตราส่วนสภาพคล่องและอัตราส่วนสภาพคล่องหมุนเร็ว ณ สิ้นปี 2550 ลดลงจากปี 2549
เนื่องจากการใช้เป็นเงินทุนหมุนเวียนในการทำธุรกิจ
โดยเฉพาะอย่างยิ่งการขยายการให้บริการไปสู่โครงการภาครัฐ และลูกค้าเอกชนรายใหญ่
รวมทั้งการไม่ได้รับชำนะหนี้จากงานที่บริษัทต้องตั้งสำรองหนี้สงสัยจะสูญ

1.  กระแสเงินสด

ในปี 2548 บริษัทมีกระแสเงินสดสุทธิได้มาเท่ากับ 48.51 ล้านบาท ในขณะที่ปี 2549
บริษัทมีกระแสเงินสดสุทธิลดลงเท่ากับ 39.77 ล้านบาท และปี 2550
บริษัทมีกระแสเงินสดสุทธิลดลงเท่ากับ 15.75 ล้านบาท
โดยบริษัทมีกระแสดเงินสดรับสุทธิจากกิจกรรมการดำเนินงาน เท่ากับ 4.81 ล้านบาทในปี 2548
เท่ากับ 21.54 ล้านบาทในปี 2549 แต่ในปี 2550
กระแสดเงินสดสุทธิจากกิจกรรมการดำเนินงานลดลง 3.8 ล้านบาท

บริษัทได้ไถ่ถอนเงินลงทุนระยะสั้นบางส่วน เพื่อไปลงทุนในเงินลงทุนระยะนาว
และนำไปซื้อสิมทรัพย์ถาวร โดยบริษัทมีกระแสเงินสดใช้ไปในกิจกรรมการลงทุนในปี 2548 ถึงปี
2550 เท่ากับ 12 ล้านบาท เท่ากับ 37 ล้านบาท และเงินสดได้มาเท่ากับ 9.3 ล้านบาท
ตามลำดับ ทั้งนี้ บริษัทได้นำเงินไปใช้ในการจ่ายเงินปันผลให้กับผู้ถือหุ้น ทั้งนี้
บริษัทมีกระแสเงินสดได้มาในกิจกรรมการจัดหาเงินเท่ากับ 55.70 ล้านบาทในปี 2548
เนื่องจากการออกและเสนอขายหุ้นสามัญเพิ่มทุนให้กับผู้ถือหุ้นเดิม จำนวน 32.00 ล้านบาท
และในไตรมาสที่สองบริษัทมีการออกและเสนอขายหุ้นสามัญเพิ่มทุนให้กับกรรมการและพนักงาน
จำนวน 10.00 ล้านบาท
และในไตรมาสสุดท้ายบริษัทมีการออกและเสนอขายหุ้นสามัญเพิ่มทุนให้กับประชาชนทั่วไป จำนวน
59.99 ล้านบาท ส่วนในปี 2549 มีกระแสเงินสดใช้ไปในกิจกรรมจัดหาเงิน เท่ากับ 24.28
ล้านบาท เนื่องจากในไตรมาสแรก บริษัทมีการจ่ายเงินปันผลจำนวน 22.50 ล้านบาทให้กับผู้ถือหุ้น
และจ่ายชำระหนี้ตามสัญญาเช่าทางการเงินอีก 1.7 ล้านบาท ส่วนในปี 2550
มีกระแสเงินสดใช้ไปในกิจกรรมจัดหาเงิน เท่ากับ 21.67 ล้านบาท เนื่องจากในไตรมาสแรก
บริษัทมีการจ่ายเงินปันผลจำนวน 22.50 ล้านบาทให้กับผู้ถือหุ้น

2.  ความสามารถในการชำระดอกเบี้ยและความสามารถในการชำระภาระผูกพัน

โดยปกติบริษัทไม่มีปัญหาในเรื่องความสามารถในการชำระดอกเบี้ย
เนื่องจากไม่มีการใช้เงินกู้ยืมจากสถาบันการเงิน ยกเว้นการใช้วงเงินเบิกเกินบัญชีเพียงเล็กน้อย
ตามความเหมาะสมในช่วงระยะเวลาสั้นๆ
บริษัทมีเพียงหนี้สินจากสัญญาเช่าซื้อรถยนต์และอุปกรณ์สำนักงาน
ซึ่งมีภาระดอกเบี้ยจ่ายในแต่ละปีต่ำมาก อีกทั้งบริษัทยังมีความสามารถในการสร้างรายได้ที่สูง
ส่งผลให้มีเงินสดและเงินฝากธนาคารเป็นจำนวนมากสำหรับใช้หมุนเวียนในธุรกิจ
โดยบริษัทมีอัตราส่วนความสามารถชำระดอกเบี้ยเท่ากับ 154.62 เท่า ในปี 2548 และ 220.67
เท่า ในปี 2549 และ (554.8) เท่า ในปี 2550 เนื่องจากการขาดทุนจากการดำเนินงานในปีนี้

เมื่อพิจารณาความสามารถในการชำระภาระผูกพันพบว่า
บริษัทมีอัตราส่วนความสามารถชำระภาระผูกพันในปี 2549 เท่ากับ 0.91 เท่า เพิ่มขึ้นจากในปี
2548 ที่มีอัตราส่วนความสามารถชำระภาระผูกพันเท่ากับ 0.30 เท่า ซึ่งเป็นผลมาจาก
การที่บริษัทมีกระแสเงินสดได้มาจากการดำเนินงานในปี 2549
เพิ่มขึ้นเมื่อเทียบกับในช่วงเดียวกันของปีก่อนจำนวนมากเพียงพอกับภาระการจ่ายเงินปันผลให้กับผู้ถือหุ้น
นอกจากนี้การจ่ายเงินปันผลที่เกิดขึ้นในปี 2549
เป็นการจ่ายเงินปันผลจากผลการดำเนินงานที่ผ่านมา ดังนั้น การชำระภาระผูกพันที่เกิดขึ้นใน 2549
จึงไม่กระทบต่อผลการดำเนินงานของบริษัท แต่ในปี 2550
นี้อัตราส่วนความสามารถชำระภาระผูกพันลดลง
เนื่องจากกระแสเงินสดจากการดำเนินงานติดลบจากการขาดทุนสุทธิ

3)  แหล่งที่มาของเงินทุน

โครงสร้างเงินทุนของบริษัทเกือบทั้งหมดเป็นเงินที่ได้จากส่วนของผู้ถือหุ้น
ที่ผ่านมาบริษัทไม่มีการกู้ยืมเงินจากสถาบันการเงินเพื่อใช้ในการดำเนินธุรกิจของบริษัท
แม้ว่าบริษัทจะมีวงเงินเบิกเกินบัญชีจำนวน 12.00 ล้านบาทกับสถาบันการเงินแห่งหนึ่ง
บริษัทมีเพียงหนี้ที่เกิดจากสัญญาเช่าซื้อรถยนต์และอุปกรณ์สำนักงาน
ส่งผลให้บริษัทมีอัตราส่วนหนี้สินต่อส่วนของผู้ถือหุ้นต่ำมาก
โดยบริษัทมีอัตราส่วนหนี้สินต่อส่วนของผู้ถือหุ้นเท่ากับ 0.18 เท่า 0.21 เท่า และ 0.17 เท่า ณ
สิ้นปี 2548 ถึงปี 2550 ตามลำดับ

1.  ส่วนของผู้ถือหุ้น

โดยปกติบริษัทมีส่วนของผู้ถือหุ้นเพิ่มขึ้นอย่างต่อเนื่อง โดยบริษัทมีส่วนของผู้ถือหุ้น ณ สิ้นปี 2548
ถึงสิ้นปี 2550 เท่ากับ 136.81 ล้านบาท เท่ากับ 145.1 ล้านบาท และลดลงเหลือเท่ากับ 73.65
ล้านบาท ตามลำดับ สาเหตุที่ส่วนของผู้ถือหุ้นของบริษัทลดลงในปี 2550
เป็นเพราะบริษัทมีผลการดำเนินงานขาดทุนสุทธิจำนวน 48.9 ล้านบาท และการจ่ายปันผลจำนวน
22.5 ล้านบาท

2.  หนี้สิน

บริษัทมีหนี้สินรวมของบริษัท ณ สิ้นปี 2548 ถึงสิ้นปี 2550 เท่ากับ 25.29 ล้านบาท เท่ากับ 29.97
ล้านบาท และเท่ากับ 12.19 ล้านบาท ตามลำดับ การที่หนี้สินรวมของบริษัทลดลงจาก ณ สิ้นปี
2549 เนื่องจากเจ้าหนี้การค้าและตั๋วเงินจ่ายลดลง

ณ สิ้นปี 2550 หนี้สินส่วนใหญ่ของบริษัทเป็นภาษีขายรอเรียกเก็บ จำนวน 4.1 ล้านบาท
หรือคิดเป็นร้อยล ะ 34.07 ของหนี้สินรวม เจ้าหนี้การค้าและตั๋วเงินจ่ายลดลงเป็น 2.5 ล้านบาท
หรือคิดเป็นร้อยละ 20.55 ของหนี้สินรวม รวม
เป็นผลมาจากการที่ผลประกอบการของบริษัทลดลงในปีนี้ และเงินเบิกเกินบัญชี มีมูลค่า 2.1
ล้านบาท หรือคิดเป็นร้อยละ 17.54 ของหนี้สิน เนื่องจากบริษัทมีวงเงินเบิกเกินบัญชีอยู่
จึงได้ใช้วงเงินนี้บ้างตามความเหมาะสมของสถานการณ์ ยอดหนี้ตามสัญญาเช่าซื้อทางการเงิน ณ
สิ้นปี 2550 มีจำนวนลดลงเหลือ 0.27 ล้านบาท
เนื่องจากบริษัทผ่อนชำระครบตามกำหนดแล้วหนึ่งรายการ นอกจากนี้ โบนัสค้างจ่ายจำนวน 1
ล้านบาท และหนี้สินหมุนเวียนอื่นๆเท่ากับ 1.9 ล้านบาท

3.  ปัจจัยและอิทธิพลหลักที่อาจมีผลต่อการดำเนินงานหรือฐานะการเงินในอนาคต

    1.  ลักษณะเฉพาะของธุรกิจ

ในปัจจุบัน บริษัทเอกชนและหน่วยงานราชการต่างๆ
เห็นถึงประโยชน์และให้ความสำคัญกับการประชาสัมพันธ์เพิ่มมากขึ้น
ทำให้ความต้องการใช้บริการที่ปรึกษางานประชาสัมพันธ์และสื่อสารองค์กรเพิ่มมากขึ้น
ส่งผลให้มีผู้ประกอบการเป็นจำนวนมากสนใจเข้ามาดำเนินธุรกิจนี้
รวมทั้งธุรกิจที่ปรึกษางานประชาสัมพันธ์และสื่อสารองค์กรไม่จำเป็นต้องใช้เงินลงทุนที่สูงมากในช่วงเริ่มต้นและสามารถเข้าสู่ธุรกิจได้ง่าย
บริษัทจึงอาจได้รับผลกระทบจากการแข่งขันที่เพิ่มมากขึ้นจากผู้ประกอบการรายใหม่ได้
ซึ่งอาจส่งผลให้รายได้จากการให้บริการของบริษัทไม่เป็นไปตามที่คาดการณ์ไว้ได้

อย่างไรก็ตาม
ผู้ประกอบการที่จะสามารถดำเนินธุรกิจที่ปรึกษางานประชาสัมพันธ์และสื่อสารองค์กรได้ในระยะยาวจำเป็นต้องเป็นผู้ที่มีความรู้
ความสามารถ และความเข้าใจในการประชาสัมพันธ์อย่างแท้จริง
จึงจะสามารถให้คำปรึกษาและคำแนะนำที่ตอบสนองวัตถุประสงค์ในการทำประชาสัมพันธ์ของลูกค้า
ทั้งนี้ การที่บริษัทให้บริการงานที่ปรึกษางานประชาสัมพันธ์และสื่อสารองค์กรมานานกว่า 19 ปี
ทำให้บริษัทมีความเข้าใจในการประชาสัมพันธ์อย่างดี
และบริษัทมีการขยายขอบเขตการให้บริการเฉพาะทางที่มีลักษณะแตกต่างจากผู้ประกอบการรายอื่นๆ
ได้แก่
การให้บริการที่ปรึกษางานประชาสัมพันธ์เพื่อการเข้าจดทะเบียนในตลาดหลักทรัพย์แห่งประเทศไทย
และการให้บริการที่ปรึกษางานประชาสัมพันธ์เพื่อนักลงทุน
รวมทั้งบริษัทยังมีทีมงานที่มีความชำนาญและประสบการณ์ในงานประชาสัมพันธ์และมีความรู้ความเข้าใจในหลายธุรกิจ
ทีมงานของบริษัทจึงสามารถให้คำปรึกษาและคำแนะนำที่ตอบสนองกับความต้องการของลูกค้า
โดยบริษัทส่งเสริมให้พนักงานแต่ละรายมีการศึกษาและเรียนรู้ลักษณะธุรกิจแต่ละประเภทอย่างต่อเนื่อง
และมีแลกเปลี่ยนความรู้ ทักษะ และประสบการณ์ระหว่างกันเพื่อให้เกิดการเรียนรู้ใหม่ๆ
เพื่อลดความเสี่ยงจากการพึ่งพิงบุคคลใดบุคคลหนึ่งที่มีความรู้ความชำนาญเฉพาะทาง

2.  การเพิ่มจำนวนพนักงานเพื่อรองรับการขยายงาน

ในธุรกิจที่ปรึกษางานประชาสัมพันธ์ บุคลากรเป็นปัจจัยที่สำคัญสำหรับการให้บริการที่ดี
บุคลากรดังกล่าวจะต้องเป็นผู้ที่มีความรู้ความชำนาญ มีประสบการณ์ด้านการประชาสัมพันธ์
มีความรอบรู้ด้านการบริหาร มีความเข้าใจในธุรกิจต่างๆ ทั้งในด้านลึกและด้านกว้าง
มีความถนัดด้านภาษา มีความคิดสร้างสรรค์ในการวางแผนและกำหนดกลยุทธ์ให้กับลูกค้า ดังนั้น
เพื่อรองรับการเติบโตของธุรกิจที่ปรึกษางานประชาสัมพันธ์ทั้งในปัจจุบันและในอนาคต
บริษัทจึงมีการเพิ่มจำนวนพนักงานในแต่ละฝ่าย โดย ณ สิ้นปี 2548 บริษัทมีพนักงานเท่ากับ 56 คน
ลดลงเป็น 51 คน ณ สิ้นปี 2549 และลดลงเป็น 38 คน ณ สิ้นปี 2550
การลดจำนวนพนักงานในปีนี้ลง เนื่องจากโครงการเฉพาะทางบางโครงการสิ้นสุดลง
และมีพนักงานบางส่วนต้องการไปศึกษาต่อ อย่างไรก็ตาม
จำนวนพนักงานมีผลโดยตรงกับค่าใช้จ่ายที่เกี่ยวข้องกับพนักงานซึ่งเป็นค่าใช้จ่ายคงที่ของบริษัท เช่น
เงินเดือนพนักงาน ค่าเช่าพื้นที่สำนักงานส่วนเพิ่ม และค่าวัสดุอุปกรณ์สำนักงาน
และโดยเฉพาะอย่างยิ่งค่าใช้จ่ายในการอบรมสัมมนา เป็นต้น
การลดลงของจำนวนพนักงานจึงสอดคล้องกับการลดต้นทุนการให้บริการและค่าใช้จ่ายในการขายและบริหาร

3.  สัดส่วนการให้บริการที่ปรึกษางานประชาสัมพันธ์กับลูกค้าที่เป็นหน่วยงานราชการและรัฐวิสาหกิจ

ที่ผ่านมาบริษัทเน้นการให้บริการที่ปรึกษางานประชาสัมพันธ์กับลูกค้าที่เป็นหน่วยงานราชการและรัฐวิสาหกิจมากขึ้น
เนื่องจากหน่วยงานราชการและรัฐวิสาหกิจส่วนใหญ่มีโครงการเป็นจำนวนมากที่จำเป็นต้องมีการประชาสัมพันธ์ข้อมูลเพื่อให้ประชาชนรับรู้และเข้าใจในโครงการที่จัดขึ้น
เพื่อให้ประสบความสำเร็จตามวัตถุประสงค์ ทั้งนี้
งานที่ปรึกษางานประชาสัมพันธ์ของลูกค้าที่เป็นหน่วยงานราชการและรัฐวิสาหกิจแต่ละโครงการมีมูลค่าเฉลี่ยสูงกว่ามูลค่างานประชาสัมพันธ์ของลูกค้าที่เป็นบริษัทเอกชนค่อนข้างมาก
เพราะงานประชาสัมพันธ์ของหน่วยงานราชการและรัฐวิสาหกิจส่วนใหญ่จะต้องประชาสัมพันธ์ในวงกว้างซึ่งจะต้องใช้งบประมาณที่ค่อนข้างสูง
ในขณะที่งานประชาสัมพันธ์ของบริษัทเอกชนจะมีกลุ่มเป้าหมายที่เจาะจงกว่า
แต่หน่วยงานราชการและรัฐวิสาหกิจส่วนใหญ่มีขั้นตอนการตรวจรับงานและเบิกจ่ายเงินที่ใช้ระยะเวลานานกว่าบริษัทเอกชน
ทำให้บริษัทมีระยะเวลาในการเรียกเก็บหนี้ลูกค้าที่เป็นหน่วยงานราชการและรัฐวิสาหกิจนานกว่าลูกค้าที่เป็นบริษัทเอกชน
ทำให้บริษัทจำเป็นต้องมีเงินทุนหมุนเวียนมากขึ้น
หากบริษัทต้องการให้บริการที่ปรึกษางานประชาสัมพันธ์กับหน่วยงานราชการในสัดส่วนที่เพิ่มขึ้น

ในปี 2548 ปี 2549 และปี 2550
บริษัทมีสัดส่วนการให้บริการที่ปรึกษางานประชาสัมพันธ์กับลูกค้าที่เป็นหน่วยงานราชการและรัฐวิสาหกิจเท่ากับ
ร้อยละ 22.58 ร้อยละ 65.56 และร้อยละ 11.34 ของรายได้จากการให้บริการรวมตามลำดับ
เนื่องจากความไม่มีเสถียรภาพทางการเมืองทำให้เม็ดเงินประชาสัมพันธ์จากหน่วยงานราชการลดลงอย่างมีนัยะสำคัญ
สำหรับงานที่ยังไม่ส่งมอบ ณ วันที่ 29 กุมภาพันธ์ 2551 จำนวน 36.03 ล้านบาท ทั้งนี้
บริษัทมีนโยบายที่จะเพิ่มสัดส่วนการให้บริการที่ปรึกษางานประชาสัมพันธ์กับลูกค้าที่เป็นหน่วยงานราชการไม่เกินร้อยละ
50 ของรายได้จากการให้บริการรวม

4.  ผลจากการเป็นตัวแทนในการวางกลยุทธ์ด้านการโฆษณาและประชาสัมพันธ์ในต่างประเทศของสำนักข่าวและสถานีโทรทัศน์ในต่างประเทศ
    และการเป็นพันธมิตรทางธุรกิจกับบริษัทที่ให้บริการด้านการประชาสัมพันธ์ชั้นนำของโลก

ปัจจุบัน CNBC
ได้ทำสัญญาแต่งตั้งบริษัทให้เป็นตัวแทนในการวางกลยุทธ์ด้านโฆษณาและประชาสัมพันธ์ในต่างประเทศให้แก่บริษัทเอกชนขนาดใหญ่
และเป็นผู้แทนแต่เพียงผู้เดียวในประเทศไทยสำหรับกลุ่มลูกค้าที่เป็นหน่วยงานราชการและรัฐวิสาหกิจ
ทำให้บริษัทสามารถประชาสัมพันธ์ข้อมูลข่าวสารของบริษัทเอกชนขนาดใหญ่ หน่วยงานราชการ
และรัฐวิสาหกิจ
ไปยังกลุ่มเป้าหมายในต่างประเทศผ่านทางสำนักข่าวและสถานีโทรทัศน์ในต่างประเทศ CNBC ได้
การเป็นตัวแทนในการวางกลยุทธ์ด้านโฆษณาและประชาสัมพันธ์ของสำนักข่าวและสถานีโทรทัศน์ในต่างประเทศ
CNBC ช่วยให้บริษัทสามารถให้บริการแก่ลูกค้าครบวงจรมากยิ่งขึ้น
และช่วยทำให้บริษัทเอกชนขนาดใหญ่ หน่วยงานราชการ และรัฐวิสาหกิจ
ที่มีความประสงค์จะประชาสัมพันธ์ผ่านสำนักข่าวหรือสถานีโทรทัศน์เครือข่าย CNBC
หันมาใช้บริการของบริษัทเพิ่มมากขึ้น โดยเฉพาะหน่วยงานราชการและรัฐวิสาหกิจ
เนื่องจากบริษัทเป็นตัวแทนแต่เพียงผู้เดียวในประเทศไทยสำหรับหน่วยงานราชการและรัฐวิสาหกิจ

นอกจากนี้ การที่บริษัทเป็นพันธมิตรทางธุรกิจกับ Ketchum และ Fleishman-Hillard
ซึ่งเป็นบริษัทที่ให้บริการด้านการประชาสัมพันธ์ชั้นนำของโลก
ช่วยให้บริษัทได้รับประโยชน์จากการแนะนำลูกค้าให้แก่กัน
จึงเป็นการขยายฐานลูกค้าออกไปยังต่างประเทศ
และสามารถใช้ระบบฐานข้อมูลของพันธมิตรทางการค้าเพื่อหาข้อมูลต่างๆ
ทำให้บริษัทสามารถให้คำแนะนำและวางแผนงานประชาสัมพันธ์ให้กับลูกค้าได้อย่างเหมาะสม
รวมถึงโอกาสในการฝึกอบรมพนักงานจากพันธมิตรทั้งสองราย
เพื่อพัฒนาความรู้และเทคนิคการประชาสัมพันธ์ที่เป็นมาตรฐานระดับสากล
ส่งผลให้บุคลากรของบริษัทเป็นผู้ที่มีความรู้ความชำนาญในธุรกิจที่ปรึกษาด้านประชาสัมพันธ์ สิ่งต่างๆ
เหล่านี้ช่วยเพิ่มความสามารถในการแข่งขันให้กับบริษัท
และช่วยให้บริษัทสามารถให้บริการที่ปรึกษางานประชาสัมพันธ์ให้กับลูกค้าได้อย่างมีประสิทธิภาพและสร้างความประทับใจให้กับลูกค้า